गाड़ी के पीछे भागते दिखे एक्टर, वीडियो शेयर कर लिखा- ये साल आपके लिए बेमिसाल हो
Bollywood Actress Janhvi Kapoor 26th Birthday इस खास मौके पर एक्टर वरुण धवन ने सोशल मीडिया पर एक वीडियो शेयर कर उन्हें अलग अंदाज में बर्थडे विश किया है।
बॉलीवुड एक्ट्रेस जान्हवी कपूर आज यानी 6 मार्च को अपना 26वां बर्थडे सेलिब्रेट कर रही हैं। ऐसे में तमाम सेलेब्स सोशल मीडिया पर एक्ट्रेस को जन्मदिन की बधाई दे रहे हैं। इस खास मौके पर एक्टर वरुण धवन ने सोशल मीडिया पर एक वीडियो शेयर कर उन्हें अलग अंदाज में बर्थडे विश किया है।
मजेदार अंदाज में दी जन्मदिन की बधाई
वरुण धवन के इस वीडियो में जाह्नवी कपूर कार के अंदर बैठी हुई फोन चला रही हैं। वहीं, वरुण उसी कार के पीछे भागते हुए नजर आ रहे हैं। फिर अचानक से वह गिर जाती हैं। तभी एक्ट्रेस ड्राइवर से कहती हैं, 'भैया थोड़ा जल्दी चलाइए मैं एयरपोर्ट के लिए लेट हो रही हूं'। इस वीडियो को शेयर करते हुए वरुण ने कैप्शन में लिखा, 'जन्मदिन मुबारक हो जान्हवी कपूर मैं आशा करता हूं कि आपका जन्मदिन बवाल हो और ये साल आपके लिए बेमिसाल हो।'
बवाल फिल्म में एक साथ दिखेंगे वरुण- जान्हवी
वरुण धवन जल्द ही जान्हवी कपूर के साथ फिल्म 'बवाल' में नजर आएंगे। इस फिल्म का डायरेक्शन मशहूर डायरेक्टर नीतिश कुमार ने किया है। हालांकि फिल्म की रिलीज डेट अभी सामने नहीं आई हैं। लेकिन 'बवाल' इस साल ही सिनेमाघरों में रिलीज होगी।